Izvor: N1

Nela Pamuković iz Centra za žene žrtve rata – Rosa potvrdila je za N1 da su najmanje tri osobe ozlijeđene tijekom protestne akcije koja se u četvrtak popodne održala u Zagrebu na Trgu bana Josipa Jelačića.

Kao i ranijih godina pred obljetnicu Oluje u Zagrebu na Trgu bana Josipa Jelačića udruge su željele održati prosvjed protiv veličanja ratne pobjede, no to je zabranio MUP. Ipak, došli su na Trg kako bi održali mirnu prosvjednu akciju, no stigli su i branitelji pa je morala intervenirati policija.

"Vikali su nam će nas silovati, ubiti, da bježimo iz Hrvatske", kaže Nela Pamuković iz zagrebačkog Centra za žene žrtve rata Rosa.

Potvrdila je da su najmanje tri osobe ozlijeđene.

"Dali smo izjavu u policiji o zadobivenim ozljedama i mogućim počiniteljima", kaže Pamuković, ističući da je cijelo vrijeme situacija bila napeta.



Pamuković je jedna od napadnutih, a ozlijeđene su još dvije osobe koje su s njom bile u grupi.

"Jednog kolegu su pogodili jajetom, kolegica je zadobila udarac u glavu, a ja sam pogođena iza vrata. Još smo u šoku. Cijelo vrijeme nas je pratila policija. Situacija je bila divlja, stalno je postojala opasnost da branitelji probiju policijski kordon i da napadnu prosvjednike", kaže Pamuković.

00:00 Izvor: N1

Neposredno po završetku prosvjeda u zagrebačkoj policiji za N1 su rekli da je prosvjed "protekao mirno i da nitko nije ozlijeđen".

Zbog zabrane održavanja antiratnoga protesta, organizacije Centar za žene žrtve rata – Rosa (Zagreb), Žene u crnom (Beograd), Ženska mreža Hrvatske, Srpski demokratski forum (Zagreb), Slobodarski aktivisti (Zagreb), Centar za građansku hrabrost (Zagreb) održali su mirnu protestnu akciju s početkom u 18 sati.

Smatraju da je odluka MUP-a koju je donio o zabrani mirnog okupljanja pod nazivom "Antiratni protest povodom slavljenja ratne pobjede" "kulminacija već poznate prakse policije da onemogući javna okupljanja politički nepodobnih".

Novinari na Trgu nisu mogli kontaktirati antiratne posvjednike koji su s Trga bana Jelačića ispraćeni pod policijskom zaštitom i uz povike negodovanja predstavnika hrvatskih braniteljskih udruga.

00:00 Izvor: Čitatelj N1

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.